《濯缨石》
宋代·吴元美

杖履叨从五马行，山翁醉舞乐升平。
昨朝台上观垂钓，今夕江边伴濯缨。
瘴水东流头半白，仙山南望眼双明。
他时诵得使君句，绝似寒潭彻底清。

作者简介：福州永福人，字仲实。徽宗宣和六年进士。高宗绍兴八年为湖州州学教授。十五年除太常寺簿，以汪勃奏其出入李光之门罢，出为福建安抚司机宜。绍兴二十年，乡人郑炜告其作《夏二子传》讥毁大臣，又家有潜光亭、商隐堂，有心于党李，无意于事秦。为秦桧所恶，谪容州卒。